കൃഷിനാശം: കാട്ടുപന്നി ശല്യം പരിഹരിക്കാന് അടിയന്തര നടപടി വേണമെന്ന് കൂരാച്ചുണ്ട്: മലയോര മേഖലയില് വ്യാപകമായി കൃഷിനാശം വിതയ്ക്കുന്ന കാട്ടുപന്നി ശല്യത്തിന് സര്ക്കാര് അടിയന്തര നടപടി സ്വീകരിക്കണമെന്നും കൃഷിയിടത്തിലിറങ്ങുന്ന കാട്ടുപന്നിയെ നശിപ്പിക്കാന് കര്ഷകര്ക്ക് അനുമതി നല്കണമെന്നും സംയുക്ത കര്ഷക സംരക്ഷണ സമിതി നേതാക്കള് ആവശ്യപ്പെട്ടു. കര്ഷകരുടെ ജീവിത മാര്ഗമായി കൃഷി ചെയ്യുന്ന കപ്പ, വാഴ, ചേമ്ബ്, ചേന, തുടങ്ങിയ വിളകളാണ് വ്യാപകമായി കാട്ടുപന്നികള് കൂട്ടമായിറങ്ങി നശിപ്പിക്കുന്നത്. പഞ്ചായത്തിലെ ഓഞ്ഞില്, പുളിവയല്, പൊറാളി, കൈതക്കൊല്ലി, പതിയില്, ആനപ്പാറ, എരപ്പാന്തോട് തുടങ്ങിയ മേഖലകളില് വന് കൃഷിനാശം വരുത്തുന്നുണ്ട്. ജനവാസ കേന്ദ്രങ്ങളില് കാട്ടുപന്നിയുടെ ശല്യം രൂക്ഷമായി മാറിയ സാഹചര്യത്തില് കൃഷി രക്ഷിക്കാനായി പന്നിയെ കൊല്ലാനുള്ള അനുമതി അടക്കം സര്ക്കാര് അടിയന്തര നടപടി കൈക്കൊള്ളമെന്നും യോഗം ആവശ്യപ്പെട്ടു. കര്ഷക സംഘടനാ നേതാക്കളായ കുര്യന് ചെമ്ബനാനി അധ്യക്ഷത വഹിച്ചു. സണ്ണി പാരഡൈസ്, ഒ.ഡി. തോമസ് എന്നിവര് പ്രസംഗിച്ചു.